b'\n_START_ARTICLE_\n\xc5\xbdeljko Milinovi\xc4\x8d\n_START_SECTION_\nKlubska kariera\n_START_PARAGRAPH_\nMilinovi\xc4\x8d je svojo nogometno pot za\xc4\x8del v ljubljanskem klubu NK Slovan. Na polovici sezone 1991-92 je prestopil k mestnemu tekmecu, NK Olimpija, s katerim je osvojil tri zaporedne naslove dr\xc5\xbeavnega prvaka. Kasneje je za eno sezono prestopil k NK Ljubljana, od koder je nato od\xc5\xa1el k NK Maribor. S tem klubom je osvojil dva zaporedna naslova dr\xc5\xbeavnega prvaka ter en slovenski nogometni pokal. Kasneje je igral \xc5\xa1e za LASK Linz, GAK ter japonski klub JEF United.\n_START_SECTION_\nReprezentan\xc4\x8dna kariera\n_START_PARAGRAPH_\nMilinovi\xc4\x8d je za Slovenijo nastopil na 38 tekmah, na katerih je dosegel tri zadetke. Z\xc2\xa0\xc2\xbbzlato generacijo\xc2\xab\xc2\xa0se je uvrstil na Evropsko prvenstvo v nogometu 2000 in Svetovno prvenstvo v nogometu 2002.'